cyanic-selkie/wikianc huggingface dataset:
Craig Fagan
Biografi
Den 5. mars 2005 spilte Craig Fagan sin første kamp for Hull i en ligakamp mot Tranmere Rovers. Fagan startet på benken, ble byttet inn i det 60. spilleminutt og scoret Hulls tredje mål i det 69. spilleminutt i denne kampen som Hull til slutt vant 3-1. Totalt spilte Fagan 12 ligakamper og scoret 4 ligamål på slutten av 2004/05-sesongen for the Tigers, og klubben endte til slutt på 2.-plass i Football League One og rykket dermed direkte opp til Football League Championship. I 2005/06-sesongen fikk han bokført 41 ligakamper og 5 ligamål for klubben fra East Riding of Yorkshire, mens han i første del av 2006/07-sesongen spilte 27 ligakamper og scoret 6 ligamål for Hull før han i januar 2007 ble kjøpt av Derby County for £750 000.
Fagan debuterte for Derby 13. januar 2007 i en ligakamp mot Sheffield Wednesday, mens hans første mål for the Rams kom 6. april 2007 i en ligakamp mot Leicester City. Totalt scoret han ett ligamål på 17 kamper for Derby i 2006/07-sesongen, og i tillegg spilte han 4 andre obligatoriske kamper for klubben i denne sesongen.
Kilder
Headline Book Publishing, London. ISBN 978-0-7553-1664-9
Gnathocera varians
Gnathocera varians er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (gjerne 18-20 millimeter), litt flat, blank, brokete farget gullbasse. Hannen har ikke horn på hodet. Kroppsformen er noe avlang. Hodet og pronotum er svarte med kremgule til gule sidekanter, pronotum også med kremgul midtstripe. Dekkvingene er brunrøde med svart sømstripe og sidekant og en del kremgule flekker langs ytterkanten. Scutellum er svart med en kremgul midtstripe. Overflatisk ligner arten sterkt på typiske eksemplarer av Gnathocera trivittata, men de lyse feltene er noe større.
Levevis
Larvene lever i jorda. Det har ennå ikke lykkes å avle fram disse i fangenskap. De voksne billene finnes ofte mellom høyt gress.
Utbredelse
Arten er utbredt i det vestlige Afrika (Senegal, Guinea, Mali, Burkina Faso, Nigeria, Kamerun, også i Sudan).
Discord
Historie
Ideen til Discord kom fra Jason Citron, som hadde grunnlagt OpenFeint, en sosial gamingplattform for mobilspill. Han solgte etter hvert OpenFeint til GREE i 2011 for 104 millioner dollar, som han brukte til å stifte spillutviklingsselskapet Hammer & Chisel i 2012. Deres første produkt var Fates Forever, utgitt i 2014, som Citron håpet skulle bli det første MOBA-spillet på mobil, men som ikke ble noen kommersiell suksess. I utviklingsprosessen hadde Citron imidlertid lagt merke til hvor vanskelig det var for laget hans å trene taktikk i spill som Final Fantasy XIV og League of Legends med eksisterende voice over IP-programvare. Noen av VoIP-alternativene krevde at spillerne måtte skrive inn IP-adresser bare for å koble til, mens andre tjenester som Skype eller TeamSpeak var ressurskrevende og hadde kjente sikkerhetsproblemer. Dette førte til at Hammer & Chisel utviklet en chat-tjeneste som var mye mer brukervennlig og basert på moderne teknologi.
For å utvikle Discord, fikk Hammer & Chisel ekstra finansiering fra YouWeb sin inkubator 9+, som tidligere hadde finansiert etableringen av Hammer & Chisel, og fra Benchmark capital og Tencent.
Discord ble lansert til offentligheten i mai 2015. Ifølge Citron markedsførte de kun Discord til Reddit-fellesskap, og det viste seg at mange av disse byttet ut IRC med Discord. Discord ble populært blant esport - og LAN-spillere, og andre Twitch-strømmere.
Selskapet mottok ytterligere 20 millioner dollar i finansiering for programvaren i januar 2016. Dette inkluderte en investering fra det amerikanske multinasjonale massemedia- og underholdnings-konglomeratet WarnerMedia. I 2019 solgte de sin andel etter WarnerMedia Investment Group ble stengt etter AT&T sitt oppkjøp.
I desember 2018 annonserte selskapet at det hadde mottat 150 millioner dollar i finansiering etter en verdivurdering til 2 milliarder dollar. Runden ble ledet av Greenoaks Capital med deltakelse fra Firstmark, Tencent, IVP, Index Ventures og Technology Opportunity Partners.
Programvare
Discord bruker metaforene servere og kanaler i likhet med Internet Relay Chat, selv om disse serverne ikke tilsvarer tradisjonelle fysiske eller virtuelle servere på grunn av Discords distribuerte infrastruktur. En bruker kan opprette en server på Discord, administrere offentlig synlighet og tilgangsrettigheter, og opprette én eller flere kanaler innenfor denne tjenesten. Innenfor en server, avhengig av tilgangskontrollene, kan brukerne opprette kanaler innenfor kategorier, med mulighet for å tilpasse synlighet og tilgangsinnstillinger for individuelle kanaler i tillegg til for hele serveren. En slik tilpasning er muligheten til å markere en kanal som «NSFW» (Not safe for work), som gjør at førstegangsbesøkende til denne kanalen må bekrefte at de er over 18 år og er villige til å se innhold som kan være beregnet for voksne. I tillegg til vanlige tekst-baserte kanaler kan Discord-servere også inneholde kanaler for lydbasert chatting.
Hver Discord-bruker har et unikt fire-sifret ID-nummer kalt «discriminator», som vises etter brukernavnet atskilt med «#»-tegn. Dette gjør det mulig for flere brukere å ha samme brukernavn og for brukere å finne vennene sine lettere.
Alnöbron
Alnöbrua er en av Sveriges lengste bruer med sine 1042 meter. Den ble innviet 1964. Det tok en arbeidsstyrke på 40-55 mann 3,5 år å bygge den 9,4 meter brede brua. Den er ca. 42 meter høy og har ca. 40 meter fri seilehøyde.
Brua forbinder Alnön utenfor Sundsvall med fastlandet. Allerede fra 1937 hadde det vært planer om å bygge brua, men byggestart ble først i 1961.
Hans Tropsch
Hans Tropsch (født 7. oktober 1889, død 8. oktober 1935) var en tsjekkisk kjemiker som sammen med Franz Fischer var ansvarlig for utviklingen av Fischer-Tropsch-prosessen.
Han arbeidet sammen med både Franz Fischer og Otto Roelen ved Kaiser Wilhelm Institute for kullforskning.
How Do You Sleep?
Hver linje i sangen er et bestemt angrep på et aspekt av McCartneys liv eller musikk på denne tiden. Tekstlinjen ''«The only thing you done was yesterday. Since you gone you're just another day»'' refererer til to sanger av McCartney, «Yesterday» og hans første solosingel, «Another Day», men sier samtidig at McCartneys beste arbeid var bak ham og at han ikke lenger har noe mer å komme med i dag.
Albumet Imagine inneholdt også et postkort hvor Lennon sto overskrevs på en stor gris og holdt den i ørene. Bildet var en parodi på McCartneys album fra 1971, Ram, som ble utgitt rett før Imagine, og hvor omslaget blant annet viste et bilde av McCartney stå over en vær (sauebukk), foruten også et bilde av to biller (engelsk beetles) som kopulerte. Det var en barnslig hilsen fra McCartney til sin gamle venn. Lennon svarte øyeblikkelig, men langt mer hatsk og fiendtlig: «Et vakkert ansikt varer kanskje et år eller to. Ganske snart vil folk se hva du kan. Den lyden du lager er muzak i mine ører. Du må da ha lært noe i alle disse årene»:
I et intervju med den engelske musikkavisen Melody Maker i november 1971 ble McCartney spurt om «How Do You Sleep?» og han svarte blant annet: «Jeg synes den er tåpelig. Hva så om jeg lever med streite folk? Jeg liker streitinger. Jeg har streite unger. Det angår ikke ham. Han sier at det eneste jeg gjorde var ‘Yesterday’. Han vet at det er feil. Han vet det og jeg vet at det ikke er sant.»
«How Do You Sleep?» skapte store diskusjoner og motsetninger blant Beatles-tilhengere, blant annet hvilken sang McCartney svarte Lennon med, og de leste alle sangene fra dem begge med dette for øye.
Musikalsk er derimot «How Do You Sleep?» brilliant ved at den tvinger tilhøreren til å dele Lennons raseri, og enten tilhørerne er enig eller ikke vil sangen være den hatsangen som alle andre hatsanger blir målt opp mot.
I henhold til Barry Miles' bok om The Beatles, Many Years From Now, kunne Lennon ofte være svært direkte og tidvis direkte ondskapsfull mot folk. Miles forklarer dette med at Lennon mistet sin mor da han var ung og deretter at hans onkel døde og som hadde fungert som hans erstatningsfar. På 1960-tallet ble han avhengig av heroin, noe som også skaper paranoide trekk hos misbrukerne. Miles mener dette var faktorer som gjorde Lennon til en ‘sint, ung mann’. Boken nevner også at Yoko Ono og advokat Allen Klein hadde bidratt til de mest slemme angrepene i sangen, mens Ringo Starr, som også var til stede, forsøkte å hindre det, men uten hell.
Ironisk nok fikk Allen Klein selv smake Lennons beske angrep i sangen «Steel and Glass» på albumet Walls and Bridges fra 1974:
Christen-Democratisch Appèl
Christen-Democratisch Appèl (CDA) (norsk: Kristendemokratisk appell) er et kristendemokratisk politisk parti i Nederland.
Historie
CDA ble offisielt opprettet 11. oktober 1980. Arkitekten bak den nye alliansen var Piet Steenkamp. Partiet er et resultat av sammenslåingen av tre tidligere religiøse partier, etter at disse i 1977 inngikk i et valgforbund. Det eldste av disse partiene, Anti-Revolutionaire Partij (ARP), ble dannet i 1879 og var et militant kalvinistisk parti som kjempet for statsstøtte til de religiøse skolene. Christelijk-Historische Unie (CHU) var et mer moderat kalvinistisk parti, stiftet i 1908 etter en splittelse i ARP. Katholieke Volkspartij (KVP) kan føre sine aner tilbake til den første katolske partidannelsen i 1904. Bakgrunnen for at disse tre partiene slo seg sammen var sviktende velgeroppslutning og et ønske om mer effektivt å motvirke sekulariseringstendensene i samfunnet.
Ved valget i 2012 fikk partiet ny tilbakegang og oppnådde bare 13 representanter i parlamentet.
Filosofi
I likhet med Kristelig Folkeparti i Norge, regnes CDA som et sentrumsparti når det gjelder økonomisk politikk, samt i forsvars- og sikkerhetsspørsmål. I stor grad kommer velgerne fortsatt fra det religiøse miljøet, men partiet skårer også på sin sentrumsposisjon i partisystemet. Partiet får stemmer i de fleste sosiale lag og partiets velgere utgjør sosialt nærmest et speilbilde av befolkningen. I Nederland betegnes CDAs plattform som sentrum-høyre.
Lodnefiol
Lodnefiol (Viola hirta) er en plante i fiolfamilien.
Den er en lav, håret, flerårig urt uten utløpere. Bladene har stilk og sitter i en rosett. Bladet har hjerteformet grunn og korte tannete eller helrandede akselblad. Den blomstrer i april–mai på stilker som kommer direkte opp fra jordstengelen. Blomsterstilken har høyblad på nederste halvdel. Blomsten dufter ikke og er 15 mm stor og mørkt blåfiolett med blåfiolett spore.
Lodnefiol vokser på kalkrik jord i åpen skog og skogkanter og på eng og beitemark. Den er utbredt i tempererte deler av Eurasia fra Portugal og Irland østover til Sibir og Xinjiang. I Norge er den sjelden og vokser bare rundt Oslofjorden der den er truet av nedbygging.
Jerdos Akhmadijev
Jerdos Zjaksimbinovitsj Akhmadijev (russisk: Ердос Жаксимбинович Ахмадиев; født 6. mars 1985) er en kasakhstansk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 48 på 50 kilometer fristil.
Western Mountain kraftverk
Western Mountain kraftverk er et kombinert gasskraftverk og oljekraftverk i Libya. Det har en installert produksjonskapasitet på 600 MW, fordelt på 4 turbiner. Anlegget ble påbegynt omkring 2000, fikk første turbin installert i 2005 og stod ferdig i 2006. Brenselkilden er naturgass og olje.
Trond-Arne Bredesen
Trond-Arne Bredesen (født 4. februar 1967 på Gran, Oppland) er en norsk tidligere kombinertløper som representerte Gran IL på Hadeland.
Under VM 1987 vant han sølv på normaldistansen. Dette var opprinnelig en bronsemedalje, men sølvvinneren, amerikanske Kerry Lynch, ble disket på grunn av doping. I VM 1989 var han med på laget som tok gull i lagkonkurransen, og han tok bronse på normaldistansen. Bredesen har fire verdenscupseire og vant verdenscupen sammenlagt i 1989.
Anoux
Anoux er en kommune i departementet Meurthe-et-Moselle i regionen Grand Est i Frankrike. Innbyggerne kalles for Aulnois.
Befolkningsutvikling
Antall innbyggere i kommunen Anoux
AlMasria Universal Airlines
AlMasria Universal Airlines (kjent som AlMasria Airlines) er et flyselskap basert i Egypt. Flyselskapet opererer med flyvninger fra Egypt til Midtøsten. AlMasria kommer fra det arabiske ordet for egypter.
Destinasjoner
Egypt: Saudi-Arabia:
Kreis Unna
Kreis Unna er en krets i Regierungsbezirk Arnsberg i den tyske delstaten Nordrhein-Westfalen. Forvaltningens sete befinner seg i byen Unna. Kretsen oppstod 1. januar 1975 ved at den tidligere Kreis Unna ble slått sammen med deler av Kreis Lüdinghausen, Kreis Iserlohn og den kretsfrie byen Lünen. Kreis Unna befinner seg i Ruhrområdet og er medlem av Landschaftsverband Westfalen-Lippe og Regionalverband Ruhr.
Ordnance QF 2-pdr
«Ordnance QF 2-pdr» var en britisk panservern- og stridsvognkanon brukt under den andre verdenskrig, produsert av Vickers-Armstrongs. Den kom i operativ tjeneste med panservernbatterier fra 1938 og ble brukt i stridsvogner fra 1937.
Høyoktan
Høyoktan er en samleplate utgitt av Blått & Rått i 2008. De to første låtene på albumet er nye.
Gro Holm (forfatter)
Gro Holm (født Prestegård 5. oktober 1878 i Odda, død 25. august 1949) var en norsk forfatter, særlig kjent for sine skildringer av bondekoner på vestlandsgårder.
Hun vokste opp på et småbruk i Odda i Hardanger. Da industriutbyggingen tok til, solgte moren deler av gården. Fabrikkanlegget som skulle bli Odda Smelteverk ble bygd opp fra 1906. Med industrien kom også ingeniøren Olav Holm til Odda for å være med på utbyggingen. De giftet seg i 1908, og bodde både i Paris, Berlin og Sverige.
Gro Holm skildret det fremvoksende industrisamfunnet og endringene i bondesamfunnet, med et særlig blikk på kvinnenes situasjon. Størst utbredelse har trilogien om Brita Løstøl fått, som skildrer gården og menneskene gjennom blodslit, utskifting, utvandringstida, industrialisering og voksende turisme.
Gro Holm skrev på både nynorsk og bokmål. Romanene De hvite kull (1936) og Takk så var det ikke mer (1937) er på bokmål, mens de fem andre romanene hun skrev, er på nynorsk.
Distriktet Zofingen
Zofingen er et forvaltningsdistrikt (Bezirk) i den sveitsiske kantonen Aargau som omfatter byregionen Zofingen der distriktets administrative sentrum ligger. Distriktets nabodistrikter er Aarau og Kulm i øst. Den grenser i nord mot kantonen Solothurn, i vest mot kantonen Bern og i sør mot kantonen Luzern. Zofingen dekker et areal på 142.01 km² fordelt over 18 kommuner og hadde 61 493 innbyggere i 2006.
Todd Jarrett
Todd Jarrett er en amerikansk sportsskytter, instruktør og filmprodusent som tok gull i Open-divisjonen i 1996 IPSC Handgun World Shoot i Brasil. Han har vant også Open-divisjonen i det kontinentale panamerikanske IPSC Handgun-mesterskapet i 2000, og har vunnet 4 ganger Steel Challenge World Speed Shooting Championship i Limited-divisjonen (1998, 2003, 2005 og 2007). Han har også vunnet flere USPSA Handgun-mesterskap (Open i 1991, 1997, 1998, 2000, 2002 og 2003, Limited i 1997, Limited-10 i 2003 og Production i 2003).
I et intervju med et australsk skyttertidsskrift sa Todd at han startet konkurranseskytingen med bowlingkjegleskyting i 1983, og begynte deretter med IPSC-skyting på fredagskvelder i 1984 med kollegaer på en innendørsbane i Richmond. I et annet intervju uttalte han at han hadde skutt rundt 1.7 millioner skudd på trening mellom 1988 og 2001, og at han trente 2 timer hver dag i 10 år for komme opp til det nivået han er på.
Sponsorater
Jarrett har vært sponset av våpenpodusentene Para-Ordnance og Dawson Precision og sikteprodusentene Crimson Trace og C-More.
Videoer
Todd har også deltatt i mange kortere instruksjonsvideoer for pistolskyting på nettsteder som YouTube, LiveVideo, DownRangeTV og Google Video.
FLK «Horatio»
FLK «Horatio» var et flytende hvalkokeri tilhørende rederiet Christian Salvesen i Leith i Skottland. Hun ble bygd som et kombinert passasjer- og lasteskip i 1892 ved Edwards Shipbuilding Co. Ltd. i Newcastle for F. Stumore & Co. i London og navngitt «Horsley Tower». I 1894 ble hun solgt til T. Wilson & Sons i Hull og omdøpt «Horatio». Året etter skiftet hun igjen eier, denne gang til Booth Steamship Co. Ltd. i Liverpool.
Sommeren 1912 forsøkte Salvesen også fangst ved Madagaskar med kokeriet «Neko» og «Horatio» som hjelpekokeri sammen med to hvalbåter. Fangsten var imidlertid svært dårlig, og forsøket ble ikke gjentatt. De neste sesongene fungerte «Horatio» som hjelpekokeri for «Neko» og landstasjonen i Leith Harbour.
Den 11. mars 1916 brøt det igjen ut brann ombord i skipet mens det lå til havn i Leith Harbour. Skipet hadde en last på 11 000 fat hvalolje, og ble helt utbrent.
Darrell Huff
Darrell Huff (født 15. juli 1913 i Gowrie i Iowa, død 27. juni 2001 i Carmel) var en amerikansk forfatter og er mest kjent som forfatteren av boken How to Lie with Statistics («Hvordan lyve med statistikk»), som ble gitt ut i 1954. Det er en kortfattet, fornøyelig, illustrert bok som er den bestselgende statistikkboken noen sinne. Den engelske utgaven er solgt i over en halv million eksemplarer. I 2003 ble en kinesisk utgave utgitt av Institutt for økonomi ved Universitetet i Shanghai. Dette er den foreløpig (2005) siste av en rekke oversettelser.
Huff ble født i Gowrie i Iowa i USA og tok sin utdannelse ved Universitetet i Iowa, (BA 1938, MA 1937). Før han gikk over til å skrive fulltid i 1946, var han redaktør for Better Homes and Gardens og Liberty Magazine. Som freelancer laget han hundrevis av artikler og skrev minst seksten bøker, de fleste om hus og hage. En av hans største prosjekter var et prisbelønt hjem i Carmel i California hvor han bodde til sin død.
Christlich-Sozialer Volksdienst
Christlich-Sozialer Volksdienst («Den kristelig-sosiale folketjeneste») var et protestantisk, konservativt politisk parti i Weimar-republikkens Tyskland. Partiet ble stiftet i desember 1929 på bakgrunn av misnøye blant annet med Deutschnationale Volkspartei. Partiet stilte første gang til valg i valget 14. september 1930.
Partiet ble oppløst etter den nasjonalsosialistiske maktovertakelsen i 1933.
Den senere presidenten i Vest-Tyskland, Gustav Heinemann var medlem av partiet.
Aljaksiej Ivanow
Aljaksiej Aljaksiejevitsj Ivanow, belarusisk Аляксей Аляксеевіч Іваноў, russisk Алексей Алексеевич Иванов - Aleksej Aleksejevitsj Ivanov (født 17. mai 1980) er en belarusisk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 46 på 50 kilometer fristil.
Worcester (England)
Worcester er en by og administrasjonssenter i det engelske grevskapet Worcestershire i regionen Vest-Midlands. Worcester er lokalisert 27 km sørvest for de sørlige forstedene i Birmingham og 37 km nord for Gloucester. I henhold til folketellingen i 2011 har byen en befolkning på 101 659 innbyggere.
Elven Severn renner gjennom sentrum av byen, der byens store Worcesterkatedralen fra 1100-tallet står. Byen var åstedet for det siste slaget i den engelske borgerkrigen og hvor Oliver Cromwells hær beseiret kong Karl IIs hær og etablerte interregnum (tronledighet), den elleve år lange tiden hvor England og Wales ble en republikk. I Worcester lå porselensfabrikken Royal Worcester Porcelain, og fabrikken Lea & Perrins hvor den tradisjonelle Worcestershire-sausen ble framstilt. Byen var i mange år hjemmet til komponisten Edward Elgar. Byen har også eget lærested for høyere utdannelse, Universitetet i Worcester.
Historie
Handelsveien som gikk forbi Worcester, som senere ble til en del av den romerske veien Ryknild Street, er datert tilbake til neolittisk tid, det vil si bondesteinalderen. Det var et vadested over elven Severn som ble befestet av den lokale britonske befolkningen rundt 400 f.Kr. Den var antagelig langs den nordlige grensen til jernalderfolket dobunniene og antagelig en del av det større samfunnet tilknyttet bygdeborgene i Malvernhøydene. Den romerske bosetningen ved stedet ble ikke omtalt i Klaudios Ptolemaios’ Geografike hyfegesis, Itinerarium Antonini eller Notitia Dignitatum, men vokste antagelig opp langs den romerske veien som åpnet mellom Glevum (Gloucester) og Viroconium (Wroxeter) i årene 40-50 e.Kr. Den kan ha vært den «Vertis» som ble omtalt i Ravennatis Anonymi Cosmographia fra 600-tallet. Ved å benytte trekull fra Deanskogen, drev romerne keramikkovner og jernverk ved stedet. Det er mulig det også eksisterte en liten romersk festning.
I Worcester ble slaget ved Worcester utkjempet den 3. september 1651, og hvor Karl IIs forsøk på å gjenvinne kronen med makt ble nedkjempet vest og sør for byen, nær landsbyen Powick. Etter å ha blitt slått, vendte Karl til hovedkvarteret før han flyktet til Shropshire og deretter kom seg til Frankrike.
Næringsliv
Byen har et variert næringsliv. På sent 1800-tall og tidlig 1900-tall var Worcester et viktig senter for fremstilling av hansker, men dette har avtatt sterkt.
Porselensfabrikken Royal Worcester Porcelain ligger fremdeles i byen, og utenfor sentrum ligger fabrikken som lager byens mest kjente produkt, Worcestershiresaus.
I Worcester utgis det man hevder er verdens eldste dagsavis, Berrow's Worcester Journal, som spores tilbake til et nyhetsbrev som ble utgitt fra 1690. Byen har også stor detaljhandel, med flere store kjøpesentre.
Fra 1999 hadde Norsk Hydro fabrikken Hydro Automotive Structures i Worcester som produserte rammer til engelske biler som Lotus Elise, VH-plattformen brukt i Aston Martin V12 Vanquish, Aston Martin DB9 og Aston Martin V8 Vantage (2005), såvel som noen Jaguar og BMW Z8. Ellers leverte de støtfangere og krasjbokser til Saab, Volvo og Audi. Den ble i 2006 solgt til engelske Holden Lightweight Ltd. etter å ha levert over 40 000 chassis.
Utdannelse
I Worcester ligger Universitetet i Worcester, som fikk universitetsstatus i 2005. Tidligere var skolen kjent som UCW (University College Worcester) og Worcester Institute of Higher Education.
Edward Elgar
Byens mest kjente innbygger var komponisten Edward Elgar. Faren drev en musikkforretning i High Street, der det i dag står en statue av Elgar. Elgars fødested er like utenfor Worcester i landsbyen Broadheath.
Three Choirs Festival
Hvert tredje år arrangeres Three Choirs Festival i Worcester. Tradisjonen skriver seg fra 1700-tallet, og det hevdes at dette er den eldste musikkfestivalen i Europa. Arrangementet roterer mellom katedralbyene Gloucester, Hereford og Worcester.
Troms Skikrets
Troms Skikrets (stiftet 6. mars 1921) er et organisasjonsledd i Norges Skiforbund, og er et fellesorgan for all skiidrett i Sør-Trøndelag.
Kretsen hadde i 2014 78 klubber med totalt 7.900 medlemmer. Kretsen har kontor på Alfheim stadion i Tromsø.
Lamoille County
Lamoille County er et fylke i den amerikanske delstaten Vermont. Det ligger i de nordlige delene av staten og det grenser mot Orleans County i nordøst, Caledonia County i øst, Washington County i sør, Chittenden County i vest og mot Franklin County i nord.
Lamoille Countys totale areal er 1 201 km² hvorav 7 km² er vann. I 2010 hadde fylket 24,475 innbyggere, og administrasjonssenteret ligger i byen Hyde Park.
Bastard Burgers
Bastard Burgers er en svensk hurtigmatkjede som serverer hamburgere. Siden den første restauranten åpnet i Luleå 23. september 2016, har kjeden ekspandert og hadde i november 2020 40 restauranter. Bastard Burgers gikk under navnet Bronx Burgers i Malmö og Helsingborg, men heter nå Bastard Burgers ettersom restauranten Bastard i Malmö har stengt.
Bastard Burgers ble grunnlagt av blant andre Simon Wanler og har en norrlandsk profil. De samarbeider med hjemkjøringstjenestene Foodora og Wolt.
I 2021 utvider burgerkjeden til Norge.
Nordisk mesterskap i fotball 1981–83
I likhet med den tolvte utgaven gikk turneringen over kun 3 år. Det ble spilt 5 kamper i 1981 og 1982 og kun en kamp i 1983. Dette fordi den 12. og siste kampen i turneringen mellom Sverige og Norge ikke ble spilt, siden Danmark i realiteten allerede hadde vunnet. Dette til tross for at den siste kampen kunne avgjøre plasseringen mellom Sverige og Norge.
Danmark vant turneringen for andre gang på rad og tredje gang totalt.
Veikko Holmberg
Veikko Holmberg (født 1945 i Enare) er en finsk, samisk barnebokforfatter, redaktør og lærebokforfatter, bosatt i Utsjok.
Sønnen Niillas Holmberg er også forfatter, og begge var nominert til Nordisk råds priser i 2015.
Ole Larsen Skattebøl
Ole Larsen Skattebøl (født 2. mars 1844 i Ål, død 8. juni 1929 i Oslo) var en norsk høyesterettsdommer og politiker (H).
Benghazi Nord kraftverk
Benghazi Nord kraftverk er et kombinert gasskraftverk og oljekraftverk i Libya. Det har en installert produksjonskapasitet på 595 MW, fordelt på 4 turbiner. Anlegget ble påbegynt omkring 1990, fikk første turbin installert i 1994 og stod ferdig i 2004. Brenselkilden er naturgass og dieselolje.
Ole Larsen Skattebøl
Han avla lærereksamen ved Asker seminar i 1863, tok examen artium i 1869 og var cand.jur. fra 1872. Skattebøl var huslærer i Elverum 1863–1865, lærer ved Drammen Latinskole 1865–1870, sorenskriverfullmektig i Solør 1872–1873, sorenskriverfullmektig i Nes 1874–1876, sakfører i Nes 1877–1890, sorenskriver i Hallingdal 1890–1899, skifteforvalter i Kristiania 1899–1904 og høyesterettsdommer 1904–1918. Han er kjent for å ha uttalt at Høyesterett aldri har latt seg tvinge av en lov til å avsi en dom som den fant urettferdig.
Skattebøl inntok en ledende stilling innen Høyre i tiden før unionsoppløsningen i 1905. Han satt på Stortinget for Buskerud i periodene 1877–1882, 1889–1891 og 1895–1897. Han var formann i Buskerud amts grunnlovsforening fra 1884 og formann i Høyres sentralstyre fra 1902 til 1905. Han var også medlem av Nes herredsstyre, hvor han var ordfører 1880–1883 og 1888–1890, og direktør i Nes sparebank.
Skattebøl var sønn av gårdbruker Lars Olsson Skattebøl og far til kvinnesaksforkjemperen Margarete Bonnevie (født Skattebøl), som giftet seg med høyesterettsdommer Thomas Bonnevie.
Den Norske Skole Gran Canaria
Den Norske Skole Gran Canaria er en norsk skole i dalen Barranco de la Verga i Mogán kommune på Gran Canaria. Skolen er godkjent ifølge friskoleloven som norsk grunnskole og norsk videregående skole studieforberedende. Skolen, som også går under navnet Colegio Noruego, hadde 13 elever ved starten i 1974, og har hatt opptil 350 elever på det meste. Det er omtrent 40 ansatte. Skolen hadde tidligere internat for elever, dette er lagt ned.
Skolen har også kontrakt med Rikshospitalet avd. klimareiser. Hvert skoleår kommer åtte grupper av barn og ungdom med kronisk lungesykdom eller atopisk eksem. De er fire uker på Gran Canaria for å pleie sin helse under det utmerkede klimaet. Rikshospitalet stiller med norsk helsepersonell.
Skolen kan tilby både barneskole, ungdomsskole og videregående skole (studiespesialiserende).
Gunvor Schnitler
Gunvor Margaret Schnitler (født 8. januar 1930 i Leksvik) er en norsk tidligere politiker (H) og lærer fra Trondheim. Hun var stortingsrepresentant for Sør-Trøndelag fra 1977 til 1985.
Liv og virke
Hun ble født på slektsgården Moan i Leksvik, men vokste opp på Lilleby i Trondheim. Foreldrene var lagerarbeider og kranfører Ingvald Moe fra Trondheim og husmor Martha Lucie Moan fra Leksvik. Moren var søster av motstandsmennene Jon, Kristoffer og Johan Moan.
Hun tok artium i 1949. Hun arbeidet i noen år som lærervikar og kontorassistent.
Gunvor Schnitler var styremedlem i Trondheim Unge Høyre fra 1951 til 1953.
Hun tok eksamen ved Trondheim lærerhøgskole i 1966 og senere videreutdannelse i sosialpedagogikk. Etter endt utdannelse var hun lærer i Trondheim og øvingslærer ved lærerhøgskolen.
Gunvor Schnitler ble valgt inn i Trondheim bystyre ved «kvinnekuppet» under kommunevalget i 1971, da nesten hele Høyres bystyregruppe ble skiftet ut etter organisert kumulasjon. Schnitler ble leder for Høyres representanter i skolestyret. Ved det neste kommunevalget ble Schnitler forhåndskumulert, og etter valget ble hun medlem av formannskapet. Hun var også viseformann i Trondheim Høyre.
Hun var innvalgt på Stortinget fra Sør-Trøndelag fra 1977 til 1985. Hun satt de første årene i Stortingets forsvarskomité, og i 1982 ble hun sekretær i Stortingets sosialkomité. Hun satt også i Stortingets kontrollkomité.
Etter tiden på Stortinget gikk hun tilbake til skoleverket. Hun var konsulent for skolesjefen, spesialpedagog ved skoleavdelingen ved en av de psykiatriske institusjonene i Trondheim, og til sist spesialpedagog ved Heimdal videregående skole. Hun gikk av med pensjon i 1997.
Silvretta
Silvretta er en fjellkjede i grensetraktene mellom Østerrike og Sveits. En rekke topper når over 3000 moh.
Avgrensning
Silvretta begrenses
Topper, isbreer og pass
De høyeste fjelltoppene i Silvretta er:
Gjetertaske
Gjetertaske (Capsella bursa-pastoris) er en ettårig urt i korsblomstfamilien.
Silvretta
Topper, isbreer og pass
Silvretta har flere isbreer (f.eks. Ochsentaler Gletscher).
Det fins ingen veipass over Silvretta. Bielerhöhe (2037 moh.) ligger i Silvretta (litt syd for Zeinispasset), men forbinder Paznaun med Montafon (dvs. langs med fjellkjeden, ikke på tvers av den). En rekke fjelloverganger med fotstier har imidlertid blitt brukt i historisk tid, som Schlappinpasset (2202 moh.) mellom Montafon og Prättigau, og Futschöl- og Fengapasset (2768 resp. 2608 moh.) mellom Paznaun og Engadin.
Gjetertaske
Gjetertaske vokser på åpen, næringsrik jord i hager, åkre, vegkanter, gårdplasser og på jordhauger. Den hører hjemme i Europa og Sørvest-Asia, men har spredt seg som et ugras til alle tempererte strøk og til fjellområder i tropene. I Norge er gjetertaske vanlig i nesten hele landet, og den finnes opp til 1230 moh. på Hardangervidda.
Silvretta
Daler og videre inndeling
Ved siden av dalene som begrenser fjellmassivet er Samnaun den eneste bebodde dalen i Silvretta. Fjellene rundt Samnaun, dvs. den østligste delen av Silvretta (øst for Ischgl i Paznaun og Ramosch i Engadin), skilles ofte ut som en selvstendig fjellgruppe, Samnaungruppa.
Geologi
Silvretta hører til Sentral-Alpene. Derfor dominerer krystalline bergarter som gneis.
Natur, kultur og historie
Silvretta var i den tidligere middelalderen tynt befolket. Dalene var bebodd av romanske bønder, som ofte brukte høyereliggende områder (delvis bakenfor fjellpassene) som fjellbeite. På 1400-tallet bosatte walserfolket seg i noen av de høytliggende dalene (både Davos, det øvre Prättigau, Montafon og Paznaun). I både Montafon og Paznaun var det mer handelskontakt sørover over fjellpassene enn nedover dalene mot resten av Østerrike. Befolkningen i Montafon eksporterte ost, smør og arbeidskraft over Schlappinpasset helt frem til 1800-tallet. Også på det kirkelige plan utgjorde Silvretta en enhet med Graubünden, siden hele området sognet til Chur bispedømme (frem til 1816).
Cappelen
J.W. Cappelens Forlag, oftest bare kalt Cappelen, var et norsk forlag fra 1829 til 2007. Det ble grunnlagt av Jørgen Wright Cappelen og var et av Norges eldste forlag. Per 2007 bestod forlaget av flere virksomhetsområder, deriblant Cappelen Undervisning, Cappelen Litteratur, Cappelens Bokklubber, Map Solutions AS og Sentraldistribusjon ANS. Ifølge forlagets egne opplysninger utgav det omkring tusen titler årlig, hvorav 600–700 er lærebøker, resten skjønn- og faglitteratur av annen art.
Silvretta
Natur, kultur og historie
På Silvrettas sydøstside, dvs. i Nedre Engadin, er retoromansk fremdeles det dominerende språket. I Montafon, Paznaun og Prättigau ble retoromansken erstattet av tysk i løpet av 1500-tallet, i Samnaun 200 år senere. Også walserdialektene i den nordlige Silvretta har etterhvert veket for bairiske dialekter av tysk. Bare i Davos og Prättigau har walserkulturen til en viss grad overlevd.
Cappelen
I 2007 slo Cappelen seg sammen med N.W. Damm & Søn og dannet det nye forlaget Cappelen Damm AS. Det ledes av Tom Harald Jenssen, som tidligere var administrerende direktør i Damm forlag. Fusjonen ble formelt gjennomført 1. november 2007. Forlagene ble samlokalisert i løpet av 2009.
Historie
Cappelen forlag ble stiftet i 1829 av Jørgen Wright Cappelen. Det var eid av privatpersoner frem til 1987, da forlaget ble overtatt av Bonnier Books AB. Navnet Cappelen kommer trolig fra det lille stedet Cappeln og ble tatt som slektsnavn av grunnleggerens familie (slekten Cappelen).
John Hicks
John Richard Hicks (født 8. april 1904 i Warwick, død 20. mai 1989 i Blockley) var en britisk økonom. Han fikk stor innflytelse på økonomisk teori ved at han utviklet den berømte IS/LM-modellen, som et forsøk på å formalisere de tankene John Maynard Keynes presenterte i The General Theory of Employment, Interest and Money.
Hans hovedverk var Value and Capital, som ble publisert i 1939. Denne boken er en fremstilling av all økonomisk forskning frem til da. Første del presenterer den generell likevekt, med forbrukere og deres preferanser, en markedsmodell og bedriftenes produksjonsbeslutninger. Andre del behandler makroøkonomiske emner som konjunkturbevegelser, økonomisk vekst og investeringsadferd.
Hicks ble tildelt Sveriges Riksbanks pris i økonomisk vitenskap til minne om Alfred Nobel sammen med Kenneth Arrow i 1972. I løpet av karrieren arbeidet han ved flere universiteter, lengst ved University of Oxford, blant annet ved Nuffield College.
Phileurus truncatus
Phileurus truncatus er en bille som hører til gruppen hornbiller i familien skarabider (Scarabaeidae).
Clarendon Palace
Clarendon Palace var en borg og kongelig residens i middelalderen, men består i dag av ruiner. Ruinene ligger i nærheten av Salisbury i Wiltshire i England.
Phileurus truncatus
Utseende
En stor (32-38 millimeter) og kraftig, avlang, blankt svart hornbille. Hannen har to krumme horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure nesten tilbake til bakkanten. Hos denne arten er hornene forholdsvis lange. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, fine punktstriper. Beina er svært kraftige, leggene med store, skarpe tenner, særlig på frambeina.
Clarendon Palace
Riksforsamlingene i Clarendon
Stedet har historisk betydning ved to riksforsamlinger som ble holdt der i kong Henrik II av Englands tid som regent. På den ene av «Konstitusjonene i Clarendon», i 1164, ble et sett på 16 lovgivende prosedyrer fastsatt. De representerte et forsøk på begrense de geistliges privilegier og kirkens makt. Den andre riksforsamlingen skjedde i 1166 hvor en annen betydningsfull reform ble innført, Assize av Clarendon. Denne hadde konsekvenser for det engelske rettsvesen, særlig ved etablering av jury og avskaffelse av tidligere bevisførsel som ed og tvekamp.
Phileurus truncatus
Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder. De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. I Nord-Amerika er arten for det meste aktiv fra april til november.
Utbredelse
Arten er svært utbredt fra det sørlige USA i nord til Panama i sør, den skal også være funnet i Brasil men dette er mer usikkert.
Premnotrypes
Premnotrypes er en slekt av snutebiller.
Clarendon Palace
Romersk tid
Det finnes bevis for at romerne benyttet skogen i Clarendon jevnlig. En romersk veg knyttes til Old Sarum og til et britisk bygdeborg fra jernalderen som passerer øst-vest rundt 3,2 km nord for skogen i Clarendon.
Premnotrypes
Utseende
Nokså små, ovale, knudrete, brunlige snutebiller med kort, bred snute.
Clarendon Palace
Kongsbolig og slott
Både Henrik II og Henrik III investerte tungt i eiendommen og omgjorde stedet til kongebolig og slott. På sitt ypperste besto slottet av flere bygninger som omga en sentral borggård med en mindre mur på innsiden. Slottet dekket bortimot 20 000 m2 og hadde også et hageanlegg i terrasser.
Premnotrypes
Levevis
Noen av artene er alvorlige skadedyr på poteter.
Clarendon Palace
Kongsbolig og slott
I 1453 hadde bruken av slottet avtatt da etterfølgende monarker tilbrakte mer tid i London. I 1574 ble bygningene beskrevet som en enkel jakthytte.
Premnotrypes
Utbredelse
Gruppen er primært utbredt i Andesfjellene i Sør-Amerika.
Clarendon Palace
Kongsbolig og slott
I 1649 resulterte henrettelsen av Karl I til at Clarendon Palace ble konfiskert av parlamentet. Slottet ble forlatt og forfalt og på 1700-tallet ble restene brukt som enkle bygninger for en bondegård.
Alt som nå er bevart på en bakkehøyde er den ene veggen av Den store hallen. En teglflisovn som ble oppdaget på stedet av arkeologer er rekonstruert og finnes nå i British Museum.
Random House
Random House er verdens største engelskspråklige forlag. Det har siden 1998 vært eid av det tyske mediekonsernet Bertelsmann og har blitt et paraplyvaremerke for Bertelsmanns bokproduksjon. Random House har også en avdeling for filmproduksjon, Random House Films, og utvikler en avdeling som er ansvarlig å skape innhold for interaktiv media som videospill, sosiale nettverk på internett, mobile plattformer, på trykk og på film. Den første filmen som ble utgitt av Random House Films var One Day (august 2011) med Anne Hathaway og Jim Sturgess i hovedrollene.
Forlaget historie går tilbake til 1927 da det ble grunnlagt av amerikanerne Bennett Cerf og Donald Klopfer.
Ben Barnes
Benjamin Thomas «Ben» Barnes (født 20. august 1981 i London) er en engelsk skuespiller. Han er kjent for rollen som Caspian X i Legenden om Narnia-filmene Prins Caspian (2008) og Reisen til det ytterste hav (2010). I tillegg har han blant annet spilt tittelrollen i Dorian Gray (2009), biroller i filmene The Words (2012) og The Big Wedding (2013) og hovedrollen i Seventh Son - Den siste lærling (2014).
Kaliumpermanganat
Kaliumpermanganat (KMnO4) er et salt som blant annet brukes til behandling av hissig og væskende eksem.
Kaliumpermanganat er lett oppløselig i vann grunnet kaliumionet. Det har en sterk farge og ett gram kan farge en liter vann kraftig magenta. Det er sterkt oksiderende, og sammen med et metall som magnesium brenner blandingen med en lys og varm flamme. Blandet med sukker og litt vann dannes varme til vannet har fordampet, og sammen med glyserin er blandingen selvantennende. Blandet med rødt Fosfor er det meget eksplosivt. Saltet virker uttørrende på huden og har ingen spesiell lukt.
Bruk
I laboratorier brukes kaliumpermanganat som et oksiderende stoff i visse kjemiske reaksjoner. Det brukes også i desinfisering av vann i avløp.
Når kaliumpermanganat blandes med svovelsyre kan det dannes litt ozon. Det dannes også Mn2O7 (mangan(VII)oksid), som er en svært ustabil oksiderende væske. En meget utspedd oppløsning med saltet kan brukes som munnskyllemiddel for å drepe bakterier i munnen. Når man varmer opp kaliumpermangant dannes oksygen (O2).
Farer
Kaliumpermanganat er oksiderende og må ikke oppbevares sammen med brennbare stoffer. Saltet er skadelig for miljøet, spesielt for vannlevende organismer, og irriterer hud og øyne. Ved kontakt med saltsyre dannes det giftig klorgass, og ved kontakt med konsentrert svovelsyre dannes det sterkt oksiderende stoffer som ozon og Mn2O7. Ved hudkontakt skal huden skylles med vann. Flekken som oppstår, forsvinner etter omtrent to døgn. Ved kontakt med klær dannes det en flekk bestående av brunsvart mangandioksid (MnO2) som kan fjernes med eddiksyre.
Franklin County (Vermont)
Franklin County er et fylke i den amerikanske delstaten Vermont. Det ligger helt nord i staten og det grenser mot Orleans County i øst, Lamoille County i sørøst, Chittenden County i sørvest, Grand Isle County i vest og mot Canada i nord.
Franklin Countys totale areal er 1 792 km² hvorav 142 km² er vann. I 2010 hadde fylket 47,746 innbyggere, og administrasjonssenteret ligger i byen St. Albans.
Morton Feldman
Morton Feldman (1926–1987) var en amerikanisk komponist og en pioner innen aleatorisk musikk og musikk som krever improvisasjon. Musikken hans karakteriseres av stillhet, langsomhet og ofte av en ekstrem lang varighet, spesielt i senere verk.
Andrej Gridin
Andrej Gridin (bulgarsk: ; født 23. juni 1988) er en bulgarsk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 41 på 50 kilometer fristil.
En amerikaner i Paris (film)
En amerikaner i Paris (originaltittel: An American in Paris) er en merikansk romantisk filmmusikal fra 1951 regissert av Vincente Minnelli. Hovedrollene spilles av Gene Kelly, Leslie Caron og Oscar Levant. Filmen er inspirert av George Gershwins musikalske verk med samme tittel fra 1928. Filmen ble belønnet med seks Oscar, inkludert for Beste film, og en Golden Globe.
En amerikaner i Paris regnes som en av de mest populære filmmusikalene, og det amerikanske filminstituttet (AFI) har kåret filmen til tidenes 9. beste filmmusikal fra USA.
Handling
Romantisk fortelling om en amerikansk krigsveteran (Gene Kelly) fra andre verdenskrig som nå har slått seg ned som maler i Paris. Filmen handler i hovedsak om den romansen han innleder med en ung kvinne (Leslie Caron).
Om filmen
I filmen benyttes flere av Gershwins beste sanger, blant annet I Got Rythm og Embraceable You. Orkesterstykket av Gershwin som har gitt filmen navn benyttes i finalen til en stort anlagt dansesekvens inspirert av verkene til en rekke berømte malere.
En amerikaner i Paris har fått så mye som 98% på Rotten Tomatoes.
Journalist Sven Egil Omdal beskrev den i 2010 på følgende måte: «''Amerikanernes hjelpeløse forelskelse i alt som er Paris, gjør denne filmen til en sammenhengende turistplakat. Flotte, falske Montmartrescener, men det eneste minneverdige er Gershwins musikk''».
Filmen innbrakte $8 millioner på verdensbasis, hvorav $4,5 millioner i USA. Filmens produksjonsbudsjett var på $2,7 millioner.
Priser
Filmen ble belønnet med seks Oscar (beste film, beste manus, beste foto, beste kostyme, beste kulisser og beste musikk) og en Golden Globe (beste musikal). Den ble også belønnet med en pris fra Writers Guild of America.
Someone in Control
Someone in Control er det andre albumet til det amerikanske rockbandet Trapt. Albumet ble utgitt 13. september 2005 hos Warner Bros. Records.
Ålhus kirke
Ålhus kirke (Ålhus kyrkje) er en langkirke fra 1795 i Jølster i Sogn og Fjordane. Kirken er i tre og har 168 sitteplasser. Det er kun Ålhus og Olden kirke som fremdeles står av 1700-tallskirkene i Sogn og Fjordane.
Det stod tidligere en stavkirke på stedet dagens kirke ligger. Denne forfalt utover på 1700-tallet, og man bestemte seg for å bygge en ny kirke. Fra den gamle kirken tok man vare på en del av inventaret og brukte også noe av veggkonstruksjonen til å bygge koret. I 1851 kom det en lov som tilsa hvor store kirkene måtte være i forholdt til folketall. Ålhus kirke var da for liten og man vurderte å bygge den ut. Folketallet gikk derimot ned, og i 1863 ble kirken i stedet for restaurert. Blant annet ble stolene byttet ut, og man endte opp med færre sitteplasser enn man i utgangspunktet hadde hatt. I 1933 ble sakristiet bygd, og etter krigen gjennomførte man en ny restaurering. I 1951 fikk man igjen nye stoler i kirken og først i 1956 fikk kirken elektrisitet.
Christian Astrup, kunstmaler Nikolai Astrups far, var sogneprest i Ålhus og Nikolai Astrup vokste opp på prestegården vegg i vegg med kirkegården. Astrup og andre familiemedlemmer er gravlagt der.
Tidligere kirker
Det stod tidligere en stavkirke på stedet dagens kirke står. Denne kan ha blitt bygd på 11-1200-tallet, og blir nevnt i Bjørgvin Kalvskinn på 1300-tallet. Kirken ble bygd ut på 1600-tallet, og i 1631 sier kilder at den var preget av forfall. Samme år fikk kirken vinduer. I årene fremover er det regnskapsført flere store utbedringer på kirken. Kirken var i privat eie frem til 1723, og var preget av så sterkt forfall at menigheten nektet å gå inn i kirken fordi de var redde for at den skulle falle sammen. Den gamle kirken var noe større en dagens kirke.
Inventar
Altertavlen er fra 1691 og viser Jesu korsfestelse. Alteret er i kleberstein og kommer fra middelalderen. Denne stod i den gamle kirken. Det gjorde også døpefonten. Prekestolen er fra 1640 og har et treskrud i renessansestil. Kirken har også to lysestaker, en ornamentkiste og et dåpsfat fra 1600-tallet samt to lysestaker fra 1700-tallet. Det er også to malerier fra 1700-tallet i kirken. I kirken står det også en lensmannsstol lagd mellom 1600 og 1640 samt en tredør fra 12-1300-tallet. Denne døren stod i den første kirken. De to kirkeklokkene kommer fra 1600-tallet og 1824.
Katja Høst
Katja Hannestad Høst (født 1972) er en norsk kunstner og tidligere skuespiller. Hun er utdannet ved institutt for fotografi på Kunsthøgskolen i Bergen.
Selv om fotografi fremdeles er det mest fremtredende i hennes produksjon, arbeider hun også med blant annet landskapsarkitektur, relasjonell estetikk og video. Sosiale strukturer og praksiser, så vel som identitet, er tilbakevendende temaer i hennes arbeid, der hun stiller åpne spørsmål om hvordan vi definerer oss selv og styrer våre liv – som enkeltpersoner og som samfunn. Høst har stilt ut en rekke steder i inn- og utland, og har gjennomført utsmykkingsoppdrag og kunstprosjekter for Norges Idrettshøgskole (NIH), Litteraturhuset i Oslo, Oslo sentralstasjon og i forstadsområdet Haugerud / Trosterud (i samarbeid med Liva Mork).
På 1980 og 90-tallet medvirket hun i NRK-produksjoner som Halvsju, Flåttum gård, og Lille Lørdag. I spenningserien Flåttum gård hadde Høst rollen som den danske kvinnen Renate.
Y-blokka
Katja Høst engasjerte seg sterkt i kampen for å bevare den modernistiske bygningen Y-blokka i Regjeringskvartalet som ble revet i 2020. Fra 2014 til 2020 tok hun jevnlig bilder av byggets fasade, noe som resulterte i et tredelt kunstprosjekt for Oslobiennalen: en postkortserie, en publikasjon og en plakat. Postkortene var tilgjengelig på utvalgte steder over hele byen og ble delt ut gratis. Boken ble utgitt på Orfeus forlag og plakaten ble laget i forbindelse med utstillingen ''Bevegelser i betong. Arkitekten Erling Viksjø og kunstnerne på'' Nasjonalmuseet - Arkitektur. Plakaten var gratis og publikum kunne ta den med seg hjem.
Mens Høst jobbet med prosjektet var hun gjentatte ganger i kontakt med Statsbygg for å komme inn og fotografere inne i bygget. Det fikk hun aldri lov til, ifølge en artikkel i nettavisen Kunstavisen i januar 2020 da protestene sto på for fullt. I artikkelen er Høst sitert på hvorfor hun mener Y-blokka måtte vernes: